PRILOG Privremena potrošnja proračunskih sredstava EFJP-a do 30. 9. 2013. /* COM/2013/0887 final */





1............ Uvod. 3 2............ Namjenski prihodi EFJP-a. 3 3............ Komentari o privremenom izvršenju proračuna EFJP-a za 2013. 4 4............ Izvršenje namjenskih prihoda EFJP-a. 7 5............ Zaključci 7 Prilog 1.: || Privremena potrošnja odobrenih sredstava EFJP-a do 30.9.2013. 1. Uvod Za razdoblje od 16. listopada 2012. do 30. rujna 2013., stvarna je razina izvršenja proračuna u usporedbi s profilom rashoda predviđenih pokazateljem, koji se utvrđuje na temelju odredaba članka 20. Uredbe Vijeća (EZ) br. 1290/2005[1], predstavljena u Prilogu 1. 2. Namjenski prihodi EFJP-a Na temelju pravila iz članka 34. Uredbe Vijeća (EZ) br. 1290/2005 o financiranju zajedničke poljoprivredne politike, prihodi koji proizlaze iz financijskih korekcija u skladu s odlukama o potvrdi sukladnosti, iz nepravilnosti i pristojbi za mlijeko definiraju se kao prihodi namijenjeni financiraju rashoda EFJP-a. U skladu s ovim pravilima, namjenski prihodi mogu se koristiti za pokrivanje financiranja bilo kakvih rashoda EFJP-a. U slučaju da dio ovih prihoda ostane neiskorišten, taj se dio automatski prenosi u sljedeću proračunsku godinu.[2] Proračun EFJP-a za 2013. uključuje oboje: najnovije procjene Komisije o potrebama financiranja očekivanih rashoda za tržišne mjere i izravne potpore te procjene namjenskih prihoda koji su se trebali prikupiti tijekom predmetne proračunske godine te prijenos salda namjenskih prihoda preostalih od prošle proračunske godine. U svojem prijedlogu iznosa odobrenih sredstava za EFJP za proračun za 2013. Komisija je uzela u obzir ukupne očekivane namjenske prihode te je za proračun za 2013. zatražila sredstva koja se izračunavaju oduzimanjem procijenjenih namjenskih prihoda od procijenjenih potreba. Proračunsko je tijelo prihvatilo novi proračun EFJP-a uzimajući u obzir očekivane namjenske prihode. U trenutku utvrđivanja proračuna za 2013. procjene Komisije o raspoloživim namjenskim prihodima iznosila je 1 533 milijuna EUR. Konkretno: – namjenski prihodi čije se generiranje očekuje tijekom proračunske godine 2013. procijenjeni su na 628 milijuna EUR. Od korekcija potvrda o sukladnosti očekivalo se 389 milijuna EUR, a od nepravilnosti 161 milijuna EUR. Prihodi od pristojbi za mlijeko procijenjeni su na 78 milijuna EUR, – iznos namjenskih prihoda koji se prema očekivanjima trebao prenijeti iz proračunske godine 2012. u 2013. procijenjen je na 905 milijuna EUR (uključujući preostali saldo Fonda za restrukturiranje industrije šećera procijenjen na 675 milijuna EUR). U proračunu za 2013. Komisija je taj iznos, početno procijenjen na 1 533 milijuna EUR, namijenila dvama programima. Konkretno: – 500 milijuna EUR dodijeljeno je operativnim fondovima za organizacije proizvođača u sektoru voća i povrća i – 1 033 milijuna EUR programu jedinstvenih plaćanja. Proračunsko tijelo je naposljetku izglasalo proračunska sredstva u iznosu od 267 milijuna EUR za prvi i 30 635 milijuna EUR za drugi program u skladu s prijedlogom Komisije. Zbroj prethodno navedenih izglasanih proračunskih sredstava i namjenskih prihoda odgovara ukupnoj procjeni raspoloživih sredstava u iznosu od 767 milijuna EUR za operativne fondove za organizacije proizvođača u sektoru voća i povrća i 31 668 milijuna EUR za program jedinstvenih plaćanja. U Prilogu 1., u kojem je predstavljeno privremeno izvršenje proračuna za 2013. za razdoblje do 30. rujna 2013., brojčanim su podacima o proračunskim sredstvima na razini proizvoda za sektor voća i povrća te za proizvodno nevezane izravne potpore predstavljena izglasana proračunska sredstva za prvi program u iznosu od 611 milijuna EUR te za drugi u iznosu od 38 076 milijuna EUR, ne uzimajući u obzir prethodno navedene namjenske prihode. Ubrajajući prihode namijenjene ovim sektorima, ukupna proračunska sredstva predviđena u proračunu za 2013. iznosila su 1 111 milijuna EUR za voće i povrće te 39 109 milijuna EUR za proizvodno nevezane izravne potpore. 3. Komentari o privremenom izvršenju proračuna EFJP-a za 2013. Razina privremenog izvršenja proračuna za razdoblje od 16. listopada 2012. do 30. rujna 2013. predstavljena je u Prilogu 1. Ta se razina izvršenja uspoređuje s profilom rashoda na temelju pokazatelja koji je utvrđen na temelju odredaba članka 20. Uredbe Vijeća (EZ) br. 1290/2005. U nastavku teksta daje se kratak komentar određenih proračunskih stavaka pokazujući najvažnije razlike između stvarne i očekivane razine izvršenja proračuna za 2013. 3.1. Tržišne mjere Povlačenje odobrenih sredstava za intervencije na poljoprivrednim tržištima bilo je veće u usporedbi s razinom izglasanih odobrenih sredstava iz proračuna, kako je određeno razinom pokazatelja 30. rujna 2013., za 313,4 milijuna EUR. To je odstupanje neto učinak trendova izvršenja, prvenstveno u sektorima voća i povrća, vina te svinjskog mesa i peradi. 3.1.1. Voće i povrće (+ 403,2 milijuna EUR u usporedbi s izglasanim odobrenim sredstvima) U vezi s izglasanim odobrenim sredstvima ta je razina izvršenja prvenstveno posljedica rashoda za operativna sredstva za program za organizacije proizvođača, koji se financira i iz izglasanih odobrenih sredstava i iz prihoda namijenjenih ovom programu u proračunu za 2013. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 30. rujna 2013. na izglasana odobrena sredstva iz proračuna koja ne uključuju prihode namijenjene ovom sektoru. U bilješci * u tablici privremenog izvršenja u Prilogu 1. prikazuje se kakva bi situacija bila da se pokazatelj od 30. rujna 2013. primjenjuje na ukupna odobrena sredstva za koja se očekuje da će biti raspoloživa za financiranje ovog sektora. Kako je istaknuto u prethodno navedenoj točki 2., ukupna sredstva koja bi prema očekivanjima trebala biti na raspolaganju ovom sektoru sastoje se od izglasanih odobrenih sredstava u proračunu u iznosu od 611 milijuna EUR i prihoda namijenjenih ovom sektoru u procijenjenom iznosu od 500 milijuna EUR. Dakle, da se pokazatelj primjenjuje na ukupna sredstva u iznosu od 1 111 milijuna EUR koja će prema očekivanjima biti na raspolaganju ovom sektoru, došlo bi do neiskorištenosti u iznosu od - 29,7 milijuna EUR, što je neto učinak očekivanih neiskorištenih sredstava i za program za organizacije proizvođača i za program distribucije voća u školama i bržeg korištenja odobrenih sredstava za potporu skupinama proizvođača. S obzirom na ostvarene i predviđene rashode država članica u 2013. za operativne fondove za organizacije proizvođača i programe preliminarnog priznavanja, te uzevši u obzir prihode namijenjene ovom sektoru, Komisija u ovom trenutku procjenjuje da ukupna raspoloživa sredstva neće biti dovoljna za pokriće potreba ovog sektora i da se u njega trebaju prenijeti dodatna odobrena sredstva kako bi se potpuno pokrile njegove potrebe. 3.1.2. Proizvodi sektora vinogradarstva (- 48,4 milijuna EUR) Sporo povlačenje odobrenih sredstava raspoloživih za sektor vina rezultat je prijašnjeg sporijeg povlačenja sredstava u ovoj fazi godišnjeg izvršenja omotnice za sektor vina u nekim državama članicama, a pokazatelj se temelji na povijesnoj prosječnoj dinamici plaćanja. U srpnju 2013. Upravni odbor izglasao je izmjene zakonodavstva za te omotnice za sektor vina koje je Komisija predložila kako bi se olakšalo izvršenje određenih mjera. Zbog toga Komisija očekuje da će se dinamika plaćanja država članica ubrzati krajem godine. Naime, trenutačna razina neiskorištenosti je manja od polovice u usporedbi s onom zabilježenom u srpnju 2013. Međutim, na temelju dodatnih informacija od država članica, Komisija u ovom trenutku očekuje gotovo punu realizaciju proračuna za 2013. za te omotnice za sektor vina. 3.1.3. Svinjsko meso, jaja i perad, pčelarstvo i drugi proizvodi životinjskog podrijetla (- 29,5 milijuna EUR) Slabije povlačenje odobrenih sredstava u okviru ovog stavka posljedica je postupnog smanjenja razine izvoznih subvencija u sektoru peradi u listopadu 2012. i veljači 2013. i njihovog konačnog ukidanja u srpnju 2013. Budući da nije bilo znatne razlike u izvezenim količinama, očekuje se da će ukupni izdatci za ovu mjeru biti manji nego što je bilo procijenjeno pri pripremi proračuna za 2013., što će dovesti do neiskorištenosti za ovaj stavak na kraju godine. 3.2. Izravne potpore U usporedbi s razinom pokazatelja 30. rujna 2013., povlačenje odobrenih sredstava za izravne potpore bilo je veće za 704,6 milijuna EUR. 3.2.1. Proizvodno nevezane izravne potpore (+ 759,2 milijuna EUR u usporedbi s izglasanim odobrenim sredstvima) U vezi s izglasanim odobrenim sredstvima, u programu jedinstvenih plaćanja (SPS) javlja se preveliko iskorištenje koje je rezultat primjene pokazatelja za razdoblje do 30. rujna 2013. na izglasana odobrena sredstva koja ne uključuju prihode namijenjene tom sektoru. Napomena * u tablici privremenog izvršenja u Prilogu 1. pokazuje kakva bi situacija bila da se pokazatelj od 30. rujna 2013. primjenjuje na ukupna odobrena sredstva za koja se očekuje da će biti raspoloživa za financiranje proizvodno nevezanih izravnih potpora. Kako je istaknuto u prethodno navedenoj točki 2., ukupna sredstva koja bi prema očekivanjima trebala biti na raspolaganju za proizvodno nevezane izravne potpore sastoje se od izglasanih odobrenih sredstava u proračunu u iznosu od 38 076 milijuna EUR i prihoda u procijenjenom iznosu od 1 033 milijuna EUR namijenjenih za proizvodno nevezane izravne potpore. Dakle, da se pokazatelj primijeni na ukupna sredstva u iznosu od 39 109 milijuna EUR koja će, prema očekivanjima, biti na raspolaganju za proizvodno nevezane izravne potpore, tada bi se pojavila neiskorištena sredstva u iznosu od 273,6 milijuna EUR. Ta je razlika rezultat osmišljavanja pokazatelja za SPS (na temelju dinamike plaćanja za 2012., ali uzevši u obzir stvarna plaćanja za prva dva mjeseca u godini) koji trenutačno iznosi 100 % u usporedbi sa stvarnim izvršenjem do 30. rujna 2013. koje iznosi 99,2 %[3]. S druge strane, države članice već su donekle premašile odobrena proračunska sredstva procijenjena za SAPS za otprilike 0,2 %. U odnosu na programe posebnih proizvodno nevezanih potpora u skladu s člankom 68., očekuje se da će izvršenje država članica u 2013. doseći razinu izglasanih proračunskih sredstava. U ovom trenutku Komisija očekuje da su raspoloživa odobrena sredstva i namjenski prihodi dovoljni za pokriće stvarnog izvršenja za ovaj članak. U ovom trenutku stvarno izvršenje za ovaj sektor iznosi 99,3 % procijenjenih neto iznosa i Komisija očekuje blagu neto neiskorištenost za proizvodno nevezane izravne potpore. 3.2.2. Druge izravne potpore (- 54,1 milijun EUR) Razlika u povlačenju izglasanih odobrenih sredstava za druge izravne potpore, u usporedbi s razinom pokazatelja 30. rujna 2013., učinak je nešto sporije provedbe za određene programe, osobito za program posebne proizvodno vezane potpore na temelju članka 68. i dodatne iznose za proizvođače šećerne repe i šećerne trske, te znatnih korekcija koje su prijavile određene države članice. S druge strane, proračun raspoloživ za plaćanja izravnih potpora u okviru programa POSEI je premašen nakon donošenja Uredbe Vijeća (EZ) br. 228/2013 kojom je odobrena isplata jednokratne premije proizvođačima banana u financijskoj godini 2013. Unatoč prevelikom iskorištenju u okviru programa POSEI, Komisija u ovom trenutku smatra da će doći do blage neiskorištenosti za programe u okviru ove proračunske stavke. 3.3. Revizija poljoprivrednih rashoda 3.3.1. Računovodstveno poravnanje računa za prethodne godine (+ 200 milijuna EUR) Komisija je već donijela sve odluke o poravnanju računa u okviru proračunske godine 2013. Na temelju tih odluka, Komisija je napravila neto pozitivne korekcije u korist država članica, u iznosu od približno 6 milijuna EUR. Dodatne se korekcije očekuju zbog nepridržavanja rokova plaćanja od država članica koje će biti predstavljene Odboru za fondove u studenome 2013. Treba istaknuti da je Komisija u svojem Pismu izmjene za 2013. predložila korekcije u iznosu od – 56 milijuna EUR na temelju prosječnog izvršenja u prijašnjim godinama jer se takve korekcije ne mogu predvidjeti. U novom nacrtu proračuna sastavljenom u studenome nakon neuspjelog prvog usuglašavanja taj je iznos povećan na – 100 milijuna EUR. Na kraju je proračunsko tijelo, nakon usuglašavanja od 5. prosinca 2012., donijelo proračun za 2013. u kojemu je taj iznos konačno utvrđen u iznosu od – 200 milijuna EUR. Tako će zbog prethodno navedenih korekcija i negativnih izdataka od - 200 milijuna EUR Komisija trebati pokriti nastali manjak negativnih proračunskih sredstava prijenosom pozitivnih proračunskih sredstava s drugih stavki da bi zatvorila ovu proračunsku stavku u 2013. 4. Izvršenje namjenskih prihoda EFJP-a U tablici iz Priloga 1. pokazuje se da je do 30 rujna 2013. prikupljeno 681,7 milijuna EUR namjenskih prihoda. Konkretno: – prihodi od korekcija na temelju odluka o potvrdi sukladnosti iznosili su 457,2 milijuna EUR, pri čemu se očekuju znatni dodatni iznosi do kraja proračunske godine na temelju ad hoc odluke o potvrdi sukladnosti br. 42. koju je Komisija donijela u kolovozu 2013., – prihodi od nepravilnosti iznosili su otprilike 144,4 milijuna EUR, a do kraja proračunske godine očekuju se dodatni iznosi i – do sada je prikupljena većina prihoda od pristojbi za mlijeko koji iznose oko 79,4 milijuna EUR. Zaključno, iznos namjenskih prihoda koji su konačno preneseni iz 2012. u 2013. godinu iznosio je 1 245,6 milijuna EUR, uključujući saldo od otprilike 755 milijuna EUR privremenog Fonda za restrukturiranje industrije šećera nakon što su izvršena sva dospjela plaćanja iz tog Fonda. Taj je iznos znatno veći od prvobitno procijenjenog iznosa od 905 milijuna EUR. Stoga raspoloživi iznos namjenskih prihoda za financiranje rashoda EFJP-a na dan 30. rujna 2013. iznosi 1 927,2 milijuna EUR i očekuje se da će se dodatno povećati do kraja ove proračunske godine. 5. Zaključci Privremena realizacija odobrenih proračunskih sredstava EFJP-a za 2013. za razdoblje do 30. rujna 2013. pokazuje da su mjesečni povrati sredstava državama članicama premašili profil rashoda za izvršenje proračuna na temelju pokazatelja za otprilike 1 184,1 milijuna EUR. Namjenski prihodi u iznosu od 1 927,2 milijuna EUR već su na raspolaganju, a još se očekuje da će se u 2013. prikupiti dodatni iznosi. U ovom trenutku Komisija smatra da će iznos namjenskih prihoda koji će biti na raspolaganju na kraju godine te moguća neiskorištenost u drugim dijelovima proračuna biti dovoljni za pokriće svih potreba financiranja iz proračuna za 2013., uključujući i očekivane potrebe u negativnim rashodima računovodstvenog poravnanja računa. Nadalje, Komisija očekuje da će se iskoristiti sva izglasana odobrena sredstva proračuna za 2013. te dio namjenskih prihoda prikupljenih u 2013. Preostali saldo tih namjenskih prihoda, koji je trenutačno procijenjen na 615 milijuna EUR, prenijet će se na slijedeću proračunsku godinu 2014. i već je uzet u obzir u Pismu izmjene br. 2/2014 kojeg trenutačno razmatra proračunsko tijelo. [1] SL L 209, 11.8.2005., str. 1. [2] Člankom 14. Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije određeno je da se unutarnja namjenska sredstva prenose samo za jednu godinu. Stoga se u interesu zdravog upravljanja proračunom ovi namjenski prihodi u načelu iskorištavaju prije izglasavanja izdvajanja po predmetnom proračunskom stavku. [3] Razina izvršenja proizvodno nevezanih izravnih potpora se računa kao postotak potreba predviđenih u proračunu, uključujući, u vezi s SPS-om, i iznos namjenskih prihoda. PRILOG 1.